CONSENSUL SFINŢILOR PĂRINŢI Şl SCRIITORI BISERICEŞTI 
ASUPRA GEOCENTRISMULUI 1 

Pământul: locul şi starea sa 



Sfântul Clement Romanul: „Ziditorul, îndelung răbdătorul, mult milostivul, ţiitorul, 
binefăcătorul, de oameni iubitorul, învăţătorul curăţiei, cel fără de moarte şi care dăruieşte viaţa 
veşnică, neasemănatul, care se sălăşluieşte în sufletele celor buni, care nu poate fi cuprins şi 
totuşi este cuprins, care a ţintuit marea lume 2 ca un centru în spaţiu, care a împrăştiat cerurile 
şi a întărit Pământul. ," 3 

Sfântul Atanasie cel Mare: „Dar Pământul nu stă pe el însuşi, ci este întemeiat pe ape, 
şi iarăşi, este ţinut la locul său, fiind ţintuit în centrul cosmosului.'" 4 „...munţii se înalţă, marea 
se zbuciumă de valuri, vieţuitoarele ei cresc, iar pământul rămâne nemişcat..." 5 

Eusebiu de Cezareea: „Pământului i-a păstrat locul de la mijloc, dându-i rostul unui 
centru şi înconjurându-1 cu apele oceanului, ca spre a-i spori frumuseţea prin albastrul 
straielor, iar mai apoi, făcându-1 să fie vatra, maica şi manca 6 tuturor vieţuitoarelor de pe 
cuprinsul lui, udându-1 cu roura ploilor şi a susurelor de apă şi rost dându-i să rodească prin 
pădurile lui şi prin minunatele lui flori, întru sporirea bucuriei vieţii..." 7 

Sfântul Vasile cel Mare: „Unii filosofi ai naturii spun, cu cuvinte elegante, eh pământul 
stă nemişcat din anumite pricini: din pricina locului pe care îl ocupă în centrul universului şi 
din pricina distanţei, totdeauna egală cu marginile universului; de aceea nu poate să se încline 
în vreo parte; aşa că rămâne neapărat nemişcat, pentru că distanţa egală, pe care o are din 
toate părţile de jur împrejurul lui, îi face cu neputinţă înclinarea în vreo parte. Locul acesta din 
centrul universului, pe care pământul îl ocupă, nu 1-a dobândit nici ca o moştenire, nici prin 
sine însuşi, ci este locul lui firesc şi necesar... Deci corpurilor grele le este proprie mişcarea 
înspre jos; iar josul, aşa cum s-a arătat, este centrul. Să nu te minunezi, dar, dacă pământul nu 

cade în nici o parte; nu cade, pentru că ocupă, potrivit naturii lui, locul din mijloc. Trebuie deci 
neapărat ca pământul să rămână la locul său. . . 

Vor fi de acord şi cei ce sunt împotriva spuselor mele că pricina care face ca pământul, 
care este mai greu decât apa, să stea suspendat în mijlocul universului. . ." 8 

„Dar nici, pentru că cei care au scris despre pământ au vorbit multe despre formele 
pământului, spunând că pământul este asemănător unei sfere... rotunjit egal din toate părţile... 
-, da, nici pentru aceasta nu voi ajunge să spun că facerea lumii, aşa cum ne-o relatează 
Scriptura, este de mai puţin preţ, pe motiv că Moise, slujitorul lui Dumnezeu, n-a spus nimic 
despre forma pe care o are pământul, n-a spus că perimetrul pământului are 180.000 de stadii (o 
stadie = 147-192 metri), n-a măsurat cât de mult se întinde umbra pe care o lasă pământul..." 9 

„în mijlocul Sfintei, unde le era îngăduit preoţilor să intre, se găsea altarul tămâierii, 
simbolul Pământului aflat în mijlocul acestui cosmos; şi de acolo veneau aburii tămâii." 10 

Sfântul Ambrozie cel Mare: „...La ce foloseşte să chibzuim dacă (pământul) atârnă în 
văzduh sau pe apă, ca de aici să se iste gâlceava, cum de poate firea cea uşoară şi străvezie a 
văzduhului să ţină povara pământului sau, dacă atîrnă peste ape, cum de nu se afundă în apă 
greaua prăvălire a pământului? Sau cum de nu se pleacă înaintea lui unda mării şi nu se revarsă 
de-o parte şi de alta, urnită din locul său? încă mulţi au spus că pământul este la mijlocul 
văzduhului şi că rămâne nemişcat cu greutatea sa... Despre aceasta socotim îndeajuns ceea ce 
Domnul a grăit către Iov, sluga Sa, când i-a grăit prin nor: «Unde erai tu, când am întemeiat 
pământul? Arată-Mi, dacă ai pricepere! Cine a pus măsura lui, dacă ştii? Sau Cine este Cela 
Ce a întins asupră-i măsura? Sau peste ce s-au aşezat cercurile sale?» (Iov 38, 1; 4-6) Au nu a 
arătat prealimpede Dumnezeu că toate cu puterea Sa stau, şi nu prin mulţimea, greutatea sau 
mărimea lor? Căci legea n-a dat-o zidirea, ci ea a primit-o şi primind-o, slujeşte ei. Deci 
pământul nu stă în mijloc pentru că ar atârna într-o cumpănă dreaptă, ci pentru că măreţia 
voii lui Dumnezeu îl ţine în frâu prin legea Sa, astfel ca ceea ce este şovăielnic şi gol să 
rămână neclătinat, precum şi proorocul David mărturiseşte, zicînd: «întemeiat-a pământul pe 
tăria lui şi nu se va pleca în veacul veacului» (Psalm 103, 5). De bună seamă, Dumnezeu nu 
este propovăduit aici numai ca Meşter 11 , ci ca Cel Atotputernic, Care... întru tăria legii Lui... 
nu-i îngăduie (pământului) a se clătina... Şi nici când citim: «Eu am întărit stâlpii lui», (Psalm 
74, 3) nu putem socoti cum că pământul s-a sprijinit cu adevărat pe stâlpi, ci pe puterea care 
ţine şi reazemă firea pământului. Şi în ce chip stă aşezarea pământului în puterea lui 
Dumnezeu, cunoaşte şi dintr-aceasta, căci scris este: «Cel ce caută spre pământ şi-1 face pe el 
de se cutremură» (Psalm 103, 32) şi într-alt loc: «încă o dată Eu clatin pământul» (Agheu II, 
7). Deci nu rămâne nemişcat în strânsorile lui, ci este zguduit adesea la semnul şi porunca lui 
Dumnezeu (Iov 9, 6), precum şi Iov zice că «Domnul îl zguduie din temelii, iar stâlpii lui se 

clatină». (Iov 26, 6-8)... Cu voia lui Dumnezeu rămâne, dar, neclătinat pământul şi «stă în 
veacul veacului» (Eclesiastul I, 4), precum spune Biserica, şi după voia lui Dumnezeu se mişcă 
şi se clatină. Drept aceea, pământul nu stă sprijinit pe temeliile lui şi nici nu rămâne neclătinat 
pe reazemul său, ci Domnul îl face să stea şi îl cuprinde cu tăria voii Sale, «că în mâna Lui 
sunt toate marginile pământului». (Psalm 94, 4) Şi simplitatea aceasta a credinţei biruieşte 
toate mărturiile. . . 

Căci în ce chip pământul stă atârnat în gol şi rămâne nemişcat din pricina greutăţii sale 
cumpănite din toate părţile..." 12 

Sfântul Grigorie de Nyssa: „"Aceasta e cartea facerii cerului şi a pământului", zice 
Scriptura 13 . 

După ce au fost create toate câte se văd şi fiecare lucru a fost pus la locul lui deosebit, în 
aşa fel încât corpurile cereşti îmbrăţişează de jur-împrejur întregul univers, iar cele mai grele 
dintre ele şi care au tendinţa să cadă în jos, cum sunt pământul şi apa s-au statornicit laolaltă, 
în mijloc, atunci şi-au luat locul în firea lucrurilor sub forma unei legături şi întăriri a tuturor 
făpturilor înţelepciunea şi puterea dumnezeiască, singurele în stare să cârmuiască totul printr-o 
îndoită lucrare: aceea a stării şi a mişcării... căci nici uscatul nu-şi părăseşte starea sa fixă şi 
nici cerul nu-şi răreşte vreodată viteza mişcării sale circulare." 14 

Şi ce îl face pe Pământul cel de jos să fie temelia întregului, şi ce îl ţine statornic în 
locul său? Ce anume îi supraveghează tendinţa de cădere? Dacă cineva ne-ar întreba despre 
acestea şi cele asemenea lor, va fi cineva atât de îndrăzneţ ca să făgăduiască vreo explicaţie de 
acest fel? Nu! Ci singurul răspuns ce poate fi dat de către oameni de bun simţ este acesta: că 
numai Cel care a făcut toate cele cu înţelepciune poate să dea răspuns despre creaţia Sa. Iar noi 
„cu credinţă socotim să se fi întemeiat veacurile, cu graiul lui Dumnezeu," 15 cum a spus 
Apostolul." 16 

Fericitul Augustin: „Atunci, fie ca filosofii să nu cuteze a ne tulbura credinţa cu 
argumente legate de greutatea corpurilor; căci nu mă ostenesc să cercetez de ce ei nu pot crede 
că un trup pământesc poate să fie în ceruri, în vreme ce întregul Pământ nu atârnă de nimic. 
Căci pesemne că lumea 17 îşi păstrează locul din centru prin aceeaşi lege către atrage la centrul 
ei toate corpurile grele. ,,ls 

Sfântul Ioan Gură de Aur: „Căci cei nebuni îşi închipuie că nimic nu stă pe loc, dar 
aceasta li se pare nu din obiectele văzute, ci din ochii care văd. Deoarece ei sunt nestatornici şi 
buimaci, ei cred că Pământul se roteşte cu ei, dar el nu face asta ci stă nemişcat. Tulburarea 
este chiar starea lor, şi nu vreo schimbare a stihiei." 19 

Sfântul Chirii al Ierusalimului: „Pământul are aceeaşi proporţie faţă de cer ca şi 
centrul faţă de întreaga circumferinţă a unei roţi, căci Pământul nu este mai mult decât aceasta 
în comparaţie cu cerul: pricepe că primul cer pe care îl vezi 20 este mai mic decât al doilea, şi al 
doilea decât al treilea, căci aşa le-a numit Sriptura..." 21 

Sfântul Grigore Palama: „Ci precum pământul după a lui fire stă şi apa, când ia deci 
întoarcerea cea de jos?... 

...Şi pământului celui nemişcat i-a rânduit împrejur, ca unui centru, un cerc foarte sus 
aşezat, şi în chip iscusit foarte a legat cerul cel în veşnică mişcare prin cele ce se află la mijloc, 
pentru ca lumea să rămână şi statornică, şi mişcătoare; căci corpurile în veşnică şi repede 
mişcare sunt aşezat în cerc, iar ceea ce este nemişcat a primit în mod necesar locul din mijloc, 
având drept contra greutate pentru mişcarea sa nemişcarea, ca să nu se mişte din loc, în felul 
unui cilindru, sfera universului. " 22 

„Iar înţelepţii elinilor zic, cum că cerul se întoarce cu firea sufletului celui lumesc, şi 
aceasta zic ei cum că învaţă drept şi cu cuvânt. . . Ci precum pământul după a lui fire stă şi apa, 
când ia deci întoarcerea cea de jos?" 23 

Sfântul Grigorie Taumaturgul: „Şi toate cele ce au fost făcute de Dumnezeu pentru 
om rămân credincioase în acelaşi fel: dacă, de pildă, omul este făcut din ţărână şi în ţărână se 
întoarce; că Pământul însuşi rămâne statornic...'" 24 

Sfântul Atanasie de Păros: „Şi oarecare cuprindere împrejur este cerul a tuturor 
zidirilor celor văzute şi nevăzute. Că înlăuntrul lui se cuprind şi puterile îngerilor cele 
înţelegătoare şi toate cele simţite, stelele şi toate celelalte, împreună cu care şi însuşi pământul, 
care este ca un punct şi centru către toată lumea. ...Căci cu adevărat, sau sferă, sau în chipul 
sferei, întru care se zice că este şi petrecerea fericiţilor. A căruia partea cea mai de sus este 
rotocolul lui cel despre toate părţile, iar cea mai de jos este mijlocul, unde cum că şi pământul 
ca un centru sade nemişcat, şi înţelepţii cei de afară de demult învaţă şi dumnezeiasca 
Scriptură de asemenea. " 25 

5 
Luminătorii: poziţia şi mişcarea lor 

Sfântul Clement Romanul: „Soarele şi luna, însoţiţi de toate stelele, se rotesc în 
armonie după porunca Sa, cu mărginirile lor prescrise, şi fără nici o abatere." 26 

Pentru că este vădit atât celor necredincioşi cât şi celor nepricepuţi, că mergerea 
soarelui, care este de folos şi de trebuinţă lumii, şi care este purtat de pronie, se face totdeauna 
în rânduială; dar mersurile lunii, faţă de cel al soarelui, par celui nepriceput a fi în 
neorânduială şi nestatornicie în creşterile şi descreşterile ei. Căci soarele se mişcă în perioade 
statornice şi orânduite: de la el sunt orele, de la el ziua când răsare, de la el noaptea când 
apune; de la el se numără lunile şi anii, de la el se fac schimbările anotimpurilor; când se înalţă 
spre regiunile de sus 27 domoleşte primăvara; dar când se înalţă în tăria cerului 28 dogoreşte vara: 
iarăşi, în coborâre, el dă cumpănirea toamnei; iar când ajunge la cercul cel mai de jos 29 , degeră 
cu frigul iernii din tăria îngheţată a cerului." 30 

Sfântul Ipolit Romanul: „Căci ce frumuseţe mai împodobită poate fi decât cea a 
crugului cerului? Şi ce formă de splendoare înfloritoare decât cea a feţei Pământului? Şi ce este 
mai lin în mersul său decât carul soarelui? Şi ce mers e mai gingaş decât crugul lunii? Şi ce 
lucrare mai minunată decât mozaicul adunat al stelelor? Şi ce e mai dătător de provizii decât 
vânturile anotimpurilor? Şi ce oglindă e mai fără pată decât lumina zilei? Şi ce zidire mai 
presus decât omul?" 31 

Sfântul Irineu: ,JDe asemeni soarele, care aleargă în crugul său 12 luni, şi apoi se 
întoarce la acelaşi punct de pe cerc." 32 

Fericitul Ieronim: „Luna s-ar putea prici asupra eclipselor ei şi caznei făr de sfârşit, şi 
să întrebe de trebuie să treacă în fiecare lună peste orbita anuală a soarelui. Soarele se poate 
plânge şi să vrea să afle din ce pricină călătoreşte mai încet decât luna." 33 

Sfântul Atanasie cel Mare: „Căci soarele este purtat de jur împrejur, şi este cuprins în 
cerul întreg, şi nicicând nu poate să iasă din orbita sa, în timp ce luna şi celelalte stele 
mărturisesc lucrarea acestuia asupra lor. . ," 34 

34 împotriva păgânilor, partea 1, 27. 



„Căci cine este acela ce văzând înconjurul cerului şi al soarelui şi al lunii, şi poziţiile şi 
mişcările celorlalte stele 35 , cum se petrec ele în direcţii opuse şi diferite, dar în acelaşi timp 
păstrează o rânduială neabătută, poate să se împotrivească adeveririi că acestea nu sunt 
orânduite de sine, ci au un Făcător deosebit de ele care le rânduieşte? Sau cine văzând soarele 
răsărind ziua şi luna strălucind noaptea, şi crescând şi micşorându-se fără abatere în acelaşi 
număr de zile, şi unele dintre stele 36 , alergând în crugurile lor cu diferite şi multe orbite, în 
timp ce altele se mişcă fără a rătăci 37 , poate să nu priceapă că ele au negreşit un Făcător care să 
le conducă?" 38 

„Căci prin mila şi puterea Cuvântului dumnezeiesc al Tatălui care stăpâneşte peste toate 
şi le cârmuieşte, cerul se roteşte, stelele se mişcă, soarele străluceşte, luna îşi face crugul său, 
aerul primeşte lumina soarelui eterul căldura aceluia, şi vânturile suflă: munţii se înalţă, marea 
se zbuciumă de valuri, vieţuitoarele ei cresc, iar pământul rămâne nemişcat..." 39 

Eusebiu de Cezareea: „Soarele, atotstrălucitorul, care străbate prin vremi, numai pe El 
II ştie de stăpân, şi, plecat în faţa voii Lui, nu se încumetă să se abată din cale. Luna - cu 
lumina ei mai palidă decât a soarelui - supusă rânduielilor lui Dumnezeu, în unele răspasuri se 
împuţinează, ca apoi să crească iar la loc. Cerul în frumuseţea sa, scânteind în noianul său de 
stele (care-1 străbat în pâlcuri şi în bună rânduială, pe acelaşi neabătut drum), dă şi el de ştire 
despre dăruitorul a toată lumina. Aşadar, toţi luminătorii cereşti, la semnul şi la cuvântul Lui se 
supun împreună aceleiaşi armonii, gonind de-a lungul imenselor lor cruguri pe pista din 
înaltul văzduhului.. 

„...Pe el 1-a înzestrat cu puterea cunoaşterii, ca să poată îmbrăţişa toate ştiinţele, dându-i 
spre contemplare până şi alcătuirea cerurilor, învăţându-l ciclurile soarelui, fazele lunii, 
orbitele planetelor şi poziţiile stelelor fîxe. ,,4 ° 

Sfântul Efrem Şirul: Soarele în mersul său te învaţă când să te opreşti din lucru. 41 

Sfântul Vasile cel Mare: „Dacă soarele, care este supus stricăciunii, este atât de frumos 
şi atât de mare, dacă este iute în mişcare şi-şi face cu atât regularitate mişcările sale de 
revoluţie, dacă are o mărime cu dreaptă măsură în univers, încât nu depăşeşte măsura faţă de 



35 Aici şi în celelalte citate patristice în sensul de planete! Formularea „stele" include la modul general 
şi planetele, înţelegându-se acest lucru din context şi din definţia pe care o aveau clară cei din vechime: 
planetă) corp rătăcitor, ce îşi schimbă în cursul său poziţia pe banda oblică zodiacală (în sens oscilant 
pe verticală). De asemenea, corp ce are „cerul" său propriu şi traiectorie şi viteză proprie. Stea=corp 
ceresc staţionar, nu îşi schimbă poziţia ci se roteşte odată cu cerul al 8-lea. Desigur aici nu se 
încadrează comentele şi stelele căzătoare. 

41 Despre certare şi pocăinţă. 



întregul univers, iar prin frumuseţea lui este ca un ochi strălucitor aşa cum se cuvine 
creaţiei..." 42 

„Cu toate acestea, noi vedem înţelepciunea Celui ce cârmuieşte universul, că mută 
soarele din unele părţi ale lumii în alte părţi, pentru ca nu cumva, rămânând deasupra aceloraşi 
părţi, să distrugă frumuseţea lumii de prea multă căldură; când îl duce în părţile de miazăzi la 
solstiţiul de iarnă, când îl mută la semnele care arată ziua egală cu noaptea; şi de aici îl mută 
iarăşi spre părţile de nord la solstiţiul de vară, încât prin mutarea lui încetul cu încetul în jurul 
pământului se păstrează buna întocmire a văzduhului. . . 

«Să fie spre semne şi spre vremi şi spre zile şi spre ani». 

Despre semne am vorbit. Când Scriptura spune «spre vremi», socot că vorbeşte despre 
schimbările anotimpurilor: de iarnă, de primăvară, de vară şi de toamnă, a căror revenire 
regulată ne-o dă mişcarea pe care Dumnezeu a rânduit-o acestor luminători. Se face iarnă 
când soarele stă mai mult în părţile de miazăzi şi prelungeşte îndelung umbra nopţii peste 
locurile pe care noi le locuim, încât se răceşte cerul din jurul pământului, iar toţi aburii umezi 
strânşi în jurul nostru dau naştere la ploi - mari, îngheţuri şi multă zăpadă. Când soarele se 
întoarce iarăşi din ţinuturile de la miazăzi şi ajunge pe la mijloc, încât să împartă egal timpul 
între noapte şi zi, atunci, cu cât stă mai mult în locurile cele de deasupra pământului, cu atât 
mai mult readuce vremea cea bună şi se face primăvară, începătoarea înfrunzirii tuturor 
verdeţurilor, face de reînvie cea mai mare parte dintre arbori şi tuturor vietăţilor de pe uscat şi 
din apă le păstrează neamul prin naşterea unora din altele. De acolo soarele o ia la goană spre 
solstiţiul de vară şi spre părţile de miazănoapte, când se fac cele mai lungi zile. Şi din pricină 
că stă cea mai multă vreme în văzduh, înfierbântă aerul de deasupra capetelor noastre, usucă tot 
pământul, şi prin asta ajută la creşterea seminţelor şi grăbeşte coacerea fructelor pomilor; iar 
când soarele este foarte arzător, face la amiază puţină umbră. . . 

...soarele se îndreaptă spre partea de miazănoapte. Din toate acestea putem presupune 
cât este de mare căldura lăsată de razele soarelui în aer şi ce rezultate dă. 

După vară ne vine anotimpul toamnei, care sfarmă covârşitoarea năduşeală, micşorează 
puţin câte puţin căldura şi ne apropie de iarnă nevătămaţi, cu ajutorul unei temperaturi 
moderate; atunci soarele se întoarce din părţile de miazănoapte iarăşi spre părţile de miazăzi. 

Acestea sunt rotaţiile anotimpurilor, care, fiind o urmare a mişcărilor soarelui, ne 
rânduiesc viaţa noastră. . . 

Anul solar, la rândul lui, este timpul cât îl face soarele, prin mişcarea sa, întorcându-se 
la acelaşi semn de la care a plecat. " 43 

„...n-a măsurat cât de mult se întinde umbra pe care o lasă pământul când soarele în 
mişcarea lui se află, aşa-zicând sub pământ, şi nici n-a spus că umbra pământului pe lună dă 
naştere eclipselor." 44 



42 Hexaemeron. 

43 Hexaemeron. 

44 Omilii, IX. 

„Să nu-ţi închipui, omule, că cele ce le vezi sunt fără început şi nici, pentru că cele ce se 
mişcă pe cer aleargă împrejurul tău în cerc şi pentru că începutul cercului scapă simţurilor 
noastre, să socoteşti că natura celor ce se mişcă în cerc este fără început." 45 

Sfântul Ambrozie cel Mare: „Dar ei spun că despre soare se poate spune că este singur, 
căci nu se mai află un al doilea. Dar soarele însuşi are multe în comun cu stelele, căci şi el 
călătoreşte prin cer, este alcătuit din acea substanţă eterică şi cerească, este o creatură, şi se 
socoteşte printer lucrările lui Dumnezeu. El slujeşte lui Dumnezeu laolaltă cu toate celelalte, II 
binecuvântează cu ele, îl laudă cu ele. De aceea nu poate fi numit cu adevărat unic, căci nu se 
deosebeşte într-atât de celelalte." 46 

Dacă soarele acesta este atât de iute, că pe toate luminează în rotirea sa grabnică de o 
zi şi o noapte, cu cât mai vârtos Acela Care de-a pururi pretutindenea este şi pe toate le umple 
de slava Sa (Psalm 71, 22)! Dacă este minunat cel căruia i se porunceşte să răsară, cu cât mai 
presus de minune este Cela Ce «porunceşte soarelui şi nu răsare» (Iov 9, 7), precum citim! 
Dacă este mare acela care prin curgerea ceasurilor se apropie şi se depărtează de pământ în 
fiece zi, cu cât mai vârtos Cela Ce, şi atunci când «S-a deşertat pe Sine» (Filipeni II, 7) spre a-L 
putea vedea, «era Lumina cea adevărată, Care luminează pe tot omul ce vine în lumea aceasta» 
(IoanI,9)!" 47 

Sfântul Grigorie de Nazianz: „Dar cine i-a dat mişcarea la început? Şi ce îl mişcă în 
crugul său, deşi ca fire este statornic şi nemişcat, cu adevărat neostenit, şi dătătorul şi 
păstrătorul vieţii,şi toate celalate numiri pe care poeţii cu dreptate îl cântă, niciodată oprindu-se 
din mers sau din binefaceri? Cum se face că el e dătătorul zilei când e deasupra Pământului, şi 
al nopţii când e dedesubtul lui ? Sau care ar fi cuvintele mai nimerite când contemplăm 
soarele?" 48 

Soarele este mărit de David pentru frumuseţea şi măreţia sa, mersul său dulce, puterea 
sa, frumos ca un ginere, măreţ ca un uriaş; căci, prin întinderea crugului său, el are aşa o putere 
încât îşi trimite deopotrivă lumina dintr-un colţ al cerului la celălalt, iar căldura nu este cu nici 
un chip micşorată de distanţă." 49 

„De unde sieşi aprinde soarele lumina pentru toată lumea şi pentru toate vederile, 
întocmai ca un corifeu al unui cor, acoperind cu strălucirea sa pe celelalte astre, mai mult ca 
unele dintre acestea pe altele la rândul lor? Iar dovada este: acestea strălucesc în faţa lui, iar el 
străluceşte mai presus de ele şi nu lasă să se cunoască nici că se ridică odată cu el frumos ca un 
mire, iute şi mare ca un uriaş (căci nu suport să-1 slăvesc cu alte cuvinte, decât cu ale mele); 
atât de mare în putere, încât de la un capăt la altul al lumii el le cuprinde pe toate cu căldura lui 
şi nimic nu scapă de simţirea lui şi umple şi tot ochiul de lumină şi toată natura corporală de 



45 Hexaemeron 

46 Expunere a credinţei creştine, cartea V, cap. II. 

47 Hexaimeron 

48 Cuvântări, XXVIII, XXX. 

49 Cuvânt la moartea Sfântului Vasile cel Mare, 66. 



căldură, de o căldură care încălzeşte, nu care arde, graţie blândeţii temperaturii şi ordinei 
mişcării lui, ca şi când stă de faţă lângă toate şi le cuprinde pe toate cu o egală măsură." 50 

Sfântul Grigorie de Nyssa: „Prin ele a fost adus la viaţă ceea ce nu existase până atunci 
şi a fost pus în mişcare ceea ce a fost statornicit de acum, fixând ca pe o axă bolta cerească, 
rânduind-o ca pe o roată în drumul ei neîntrerupt, asigurându-le astfel pe amândouă printr-o 
legătură de nezdruncinat ca şi cum ar fi strâns cu o sfoară în jurul pământului materia care se 
învârtoşa mereu în urma învârtirii ei circulare, iar pe de altă parte ţinând mereu în tensiune 
corpurile vârtoase şi nemlădioase pe baza aceleiaşi mişcări circulare neîntrerupte." 51 

„...întrucât [luna] se mişcă mai repede în spaţiul său de mişcare, ea străbate de 
douăsprezece ori orbita sa până când soarele a parcurs o singură dată drumul său. Şi iată de ce 
luna nu este totdeauna luminată în întregime: din pricina desei învârtiri pe cercul său, ea nu 
rămâne tot timpul faţă în faţă cu soarele, căci acesta face înconjurul drumului său într-un timp 
mai lung... 

Şi aşa cum, când soarele străluceşte deasupra pământului, umbra se întoarce pe partea de 
dedesubt, fiindcă forma sferică face ca razele aruncate de soare să nu poată lumina în acelaşi 
timp pretutindeni, ci orice parte a pământului ar lumina soarele, îndreptat către un punct 
mijlociu de pe glob, pe punctul diametral opusă va fi întuneric, tot aşa o dată cu rotaţia 
soarelui, întunericul va alerga mereu pe partea opusă razei perpendiculare, aşa că deopotrivă 
spaţiul cuprins deasupra sau dedesubtul pământului, devine când luminos, când întunecat." 52 

„Dar, fiindcă ei pretind că ştiu toate cele, să ne spună mai întâi despre cele mai simple; 
ce cred ei despre corpul cerului, despre motorul care le mână pe stele 53 în mersul lor veşnic, 
sau de sfera în care se mişcă; căci oricât de departe s-ar întinde speculaţia, când ajunge la cele 
nesigure şi de neînţeles trebuie să se oprească. Căci deşi oricine spune că vreun alt corp, 
asemenea (acelui corp din ceruri), care se potriveşte în forma sa circulară, îi calculează 
repeziciunea, astfel încât încât rotindu-se mereu în crugul său, se roteşte ca şi acela, fiind orpit 
de o forţă care îl împiedică de a zbura tangenţial, deci cum poate el pretinde că aceste corpuri 
vor rămânea neatinse de frecarea lor constantă unul cu celălalt? Şi iarăşi, cum este produsă 
mişcarea în cazul a două corpuri aşişderea supuse, când unul rămâne nemişcat (căci corpul din 
interior, am crede, fiind ţinut ca într-o menghină de nemişcarea a ceea ce-1 cuprinde, nu are 
putinţa de a se mişca); şi ce este ceea ce păstrează corpul înconjurător în statornicia sa, astfel 
încât să rămână nezdruncinat şi neatins de mişcarea celuia pe care îl cuprinde?" 54 

Fericitul Augustin: „Căci a avut loc şi o eclipsă de soare; aceasta a fost atribuită divinei 
puteri a lui Romulus de către mulţimea neştiutoare, ce nu ştia că ea se datora legilor statornice 
ale mişcării soarelui." 55 

50 Cuvântarea a doua despre Dumnezeu XXIX 

51 Despre facerea omului, 30, 1,1. 

52 Despre suflet şi înviere. 

53 Vezi nota 35. 

54 Răspuns la Cartea a doua a lui Eunomiu. 

55 Cetatea lui Dumnezeu, III, 15. 

„Acestea le-a spus fie despre acele lucruri depre care tocmai vorbise, urmarea 
neamurilor, orbita soarelui, cursul râurilor, sau despre toate fâturile ce se nasc şi mor." 56 

„Ce mai este aşa de potrivit de Făcătorul firii cerului şi Pământului ca mersul rânduit al 
stelelor? Ce se mai află aşa de orânduit de nişte porunci aşa de straşnice şi neschimbătoare? Şi 
totuşi, când a bineplăcut Aceluia care pe toate pe care le-a făcut le cârmuieşte atotstăpânitor şi 
atotputernic, o stea 57 mai presus de celelalte în mărime şi slavă şi-a schimbat culoarea, forma şi, 
cel mai minunat dintre toate, rânduiala şi legea mersului său! Cu siguranţă acest fenomen a 
răvăşit canoanele astronomilor, dacă erau pe vremea aceea, prin care ei însemnau, prin socotire 
fără de greşeală, trecutele şi viitoarele mişcări ale stelelor, astfel încât să-şi atribuie afirmaţia că 
ceea ce s-a întâmplat Luceafărului de dimineaţă (Venus) nu a mai fost până atunci şi nici de 
atunci încoace." 58 

„Aşadar, eu doresc să ştiu puterea şi natura timpului cu care măsurăm mişcările 
corpurilor şi zicem, de pildă, că acea mişcare este de două ori mai lungă decât aceasta. Nu 
cercetez faptul că o zi se numeşte nu numai rămânerea soarelui deasupra pământului, aşa 
precum altceva este ziua şi altceva este noaptea, dar chiar mişcarea lui în cerc de la răsărit la 
apus, aşa cum zicem: «Atâtea zile au trecut» - căci cu nopţile lor se numesc atâtea zile şi nu 
sunt socotite izolat spaţiile nopţilor -, aşadar dat fiindcă o zi se împlineşte prin mişcarea în cerc 
a soarelui de la răsărit la apus, întreb, oare mişcarea însăşi este o zi sau întârzierea însăşi în care 
se face mişcarea, sau şi una şi alta? Căci dacă ziua ar fi prima schimbare, atunci nu ar mai 
exista ziua, chiar dacă soarele ar fi făcut acea cursă în atâta spaţiu de timp cât este durata 
unei ore. Dacă este a doua schimbare, atunci nu ar mai exista ziua, dacă durata de la răsăritul 
soarelui până la celălalt răsărit ar fi atât de scurtă cât de scurtă este durata unei ore, atunci 
soarele ar face ocolul de douăzeci şi patru de ori, ca să se împlinească o zi. Dacă este, însă, şi 
una şi cealaltă nu s-ar mai numi zi dacă soarele ar face tot înconjurul circuitului său în interval 
de o oră, nu s-ar mai numi zi nici aceea dacă soarele ar înceta şi ar trece atâta timp cât pune de 
obicei soarele ca să facă tot înconjurul de la o dimineaţă până la cealaltă dimineaţă. 

Aşadar, eu nu întreb ce este realitatea care se cheamă zi, şi ce este timpul, pe care, 
măsurând circuitul soarelui, am putea spune că el 1-a făcut în jumătate de spaţiu a timpului 
trecut, mai puţin decât de obicei, dacă ar fi trecut într-un atât de mare spaţiu de timp, cât trec 
douăsprezece ore. Dacă am compara ambele timpuri, l-am numi pe acela simplu, pe acesta 
dublu, chiar dacă uneori soarele, de la răsărit până la răsărit, ar face circuitul când în acela 
simplu, când în acesta dublu." 59 

Sfântul Ioan Gură de Aur: „Nu vezi cum Dumnezeu este hulit şi batjocorit în fiecare zi 
de credincioşi şi necredincioşi, atât în cuvinte cât şi în fapte? Şi atunci? A stins El din pricina 
aceasta soarele sau a oprit mişcarea lunii? A sfărâmat cerurile şi scos Pământul din ţâţâni? A 
uscat el marea? A închis el izvoarele apelor, sau a învârtoşat văzduhul? Nu, ci dimpotrivă, El 



56 Cetatea lui Dumnezeu, XII, 13. 

57 Vezi nota 7. 

58 Cetatea lui Dumnezeu, XXI, 8. 

59 Confesiuni, Cartea XI, XXIII, 30. 

face ca soarele să răsară, ploaia să coboare, dă fructele Pământului la vremea lor, şi astfel dă 
hrana de toate zilele hulitorilor, împietriţilor, necuraţilor, prigonitorilor; şi nu o zi sau două, ci 
toată viaţa lor. Şi atunci faceţi întocmai ca El, atâta cât îngăduie puterile omeneşti. Puteţi să 
faceţi să răsară soarele?" 60 

„Şi iarăşi David a spus despre soare că "el ca un ginere ieşind din cămara lui. Bucura- 
se-va ca un uriaş să alerge cale. " Vezi cum îţi aşterne dinainte frumuseţea acestei stele, 61 slava 
ei? Căci întocmai cum un ginere se iveşte dintr-o încăpere de cinste, aşa şi soarele îşi trimite 
razele către răsărit; şi împodobind cerul ca şi cu un văl de safran, şi făcând norii ca trandafirii, 
şi alergând fără împiedicare ziua întreagă; nu întâmpină nici o piedică în calea sa. Atunci, poţi 
contempla tu frumuseţea lui?" 62 

„Căci El nu numai că 1-a făcut, dar i-a dat la facere putinţa de a lucra aşa cum se 
cuvenea; ne îngăduind să fie cu totul nemişcat, şi nici poruncind să fie tot timpul în mişcare. 
Cerul, de pildă, a rămas nemişcat, după cum a spus proorocul: „întinzând cerul ca o piele". 
Dar pe de altă parte, soarele şi restul stelelor 63 , îşi parcurg crugul în fiecare zi." 64 

„Tot aşa de nesocotit şi încă mai mult este acela care tăgăduieşte pronia şi ocârmuirea 
cea dumnezeiască a lumii. Desigur soarele nu poate să lucească aşa luminos, precum străluceşte 
pronia cea dumnezeiască pretutindeni! Noi vedem soarele de veacuri mergând pe calea cea 
rânduită lui, cum aşezarea stelelor păzeşte rânduiala hotărâtă lor şi cursul lumii niciodată nu se 
întrerupe, vedem cum ziua şi noaptea urmează una după alta întocmai, şi toate atât cele de sus 
cât, şi cele de jos, ca într-un dans armonios păstrează locul său şi poziţia sa, fără a trece peste 
hotarele ce le-a însemnat Dumnezeu de la început. ... 

«Şi i-a pus pe ei în tăria cerului». 

- Ce înseamnă: «i-a pus»? Că ar putea spune cineva că i-a fixat! 

- Doamne fereşte! Că-i vedem într-o clipită de vreme mergând multă cale, că nu stau 
niciodată într-un singur loc, ci-şi îndeplinesc drumul care li s-a poruncit de către Stăpân să-1 
facă. 

- Atunci ce înseamnă «i-a pus»? 

- Cuvintele acestea sunt în locul cuvintelor: «Le-a poruncit să fie în cer». Şi ai să vezi 
mai departe în Scriptură că spune: «Şi a pus pe Adam în rai» (Facere II, 8); asta nu înseamnă că 
1-a fixat în rai, ci că a poruncit să fie în rai. în acelaşi timp putem spune şi despre stele, că 
Dumnezeu a poruncit să fie în tăria cerului, ca să trimită lumina lor pe pământ. . . După cum nu 
poţi vedea ziua stelele mergând pe cer - că lumina soarelui prin marea sa strălucire, le acoperă 
rostul lor... Fiecare dintre stihii îşi păstrează drumul său şi nu-şi depăşeşte propria măsură; 
ascultă de porunca Stăpânului şi-şi împlineşte lucrarea ei." 65 



60 Omilii la 1 Timotei, Omilia VI. 

61 Vezi nota 7. 

62 Omilii la Epistola către antiohieni, Omilia X. 

63 Şi planetelor, vezi nota 7. 

64 Omilii la Epistola către antiohieni, Omilia XII. 

65 Omilii la Facere 

„Mai bine să înceteze soarele călătoria sa decât să înceteze citirea Psaltirii." 66 

Sfântul Grigorie Taumaturgul: „Şi viaţa oamenilor se curge zi după zi, şi în perioade 
de ore şi ani, şi după crugurile statornice ale soarelui, unii vin şi alţii pleacă. Iar materia este 
ca şi mersul izvoarelor când se aruncă în adîncul cel de nepătruns al mării cu zgomot puternic. 
Şi toate cele ce au fost făcute de Dumnezeu pentru om rămân credincioase în acelaşi fel: dacă, 
de pildă, omul este făcut din ţărână şi în ţărână se întoarce; că Pământul însuşi rămâne 
statornic; că soarele îşi face drumul său desăvârşit, şi se rostogoleşte din nou pe aceleaşi 
tărâmuri; şi că vânturile, aşişderea, şi râurile puternice ce se scurg în mare, şi vânturile ce bat 
peste ea, toate lucrează fără a se sforţa să-şi întreacă hotarele, şi fără ca ele însele să-şi calce 
legile poruncite." 67 

Sfântul Ioan Damaschin: „Au spus că sunt şapte planete: Soarele, Luna, Jupiter, 
Mercur, Marte, Venus şi Saturn. . . Le-au numit pe acestea «planete», pentrucă se mişcă contrar 
mişcării cerului: cerul şi celelalte stele se mişcă dela răsărit la apus, dar numai acestea se 
mişcă dela apus la răsărit. Şi acest lucru îl vom observa la mersul lunii, care în fiecare seară dă 
puţin îndărăt. . . 

Ei spun că cerul înconjură pământul în formă de sferă şi trage împreună cu el, prin 
mişcarea lui foarte iute, soarele, luna şi stelele... 

...învăţaţii spun că printre aceşti luminători sunt şapte planete [care] au o mişcare 
contrară cerului. Din pricina aceasta le-au numit planete. Ei spun că cerul se mişcă dela răsărit 
la apus, iar planetele dela apus la răsărit; iar cerul le trage împreună cu el pe cele şapte 
planete prin mişcarea lui, pentru că este mai iute... 

Noaptea este timpul în care soarele este dedesuptul pământului, iar durata nopţii este 
drumul soarelui pe sub pământ dela apus la răsărit. Prin urmare luna şi stelele au fost 
orânduite ca să lumineze noaptea; asta nu înseamnă că ele sunt în timpul zilei mereu dedesubtul 
pământului, căci sunt stele pe cer deasupra pământului şi în timpul zilei, ci că soarele, prin 
strălucirea lui mai puternică, ascunde atât stelele cât şi luna şi nu le îngăduie să se vadă.... 

Dar, când soarele se pogoară spre partea cea mai mică şi cea mai de jos, adică spre 
partea de miazăzi a locului de unde răsare soarele, vine anotimpul iernii. . . 

In chipul acesta soarele face anotimpurile şi prin ele anul, şi zilele şi nopţile..." (Sfântul 
Ioan Damaschin Dogmatica )" 68 

Sfântul Grigore Palama: „Iar înţelepţii elinilor zic, cum că cerul se întoarce cu firea 
sufletului celui lumesc, şi aceasta zic ei cum că învaţă drept şi cu cuvânt. . . întru acest chip şi 
cerul întru a lui fire totdeauna se mişcă şi mişcăndu-se înconjoară, ţinând locul cel de sus... 

Cum dar, dacă nu este nici o împiedicare, de ce nu înaintează spre cele de sus mişcarea 
cerescului trup, ci se întoarce înapoi întru sineşi şi se mişcă împrejur? Pentru că cu adevărat, de 



66 Cuvânt înainte pentru puterea psalmilor 

67 Despre Ecclesiastul, 1,2. 

68 Dogmatica 

vreme ce este mai sus decât orice trup, ca un mai subţire decât toate trupurile cuprinzător, decât 
tot trupul este mai sus şi mai mişcător. Pentru că după cum tina (materia) este mai grea şi mai 
deasă şi mai de jos, aşa şi cele uşoare sunt mai de sus şi mai mişcătoare . . . 

Sunt cu atât mai sus faţă de centru, cu cât, adunate de jur-împrejur, să poată, pe de o 
parte, să îmblânzească multa răceală de la marginile superioare, şi, pe de altă parte, să le şi ţină 
pe loc pe acelea, prin rotirea lor în sens contrar.'" 69 

Sfântul Nicodim Aghioritul: „De vreme ce, când Domnul nostru S-a răstignit, amiază 
era de primăvară, adică de douăsprezece ceasuri ziua, şi douăsprezece ceasuri noaptea, după 
aşezământurile Sfinţilor Apostoli, şi după grăitorii pentru Pascalie. Şi fiindcă soarele nu de la 
sineşi s-a întunecat, precum Origen a socotit, ci luna şi cu toate că a fost lună plină şi de 
patrusprezece zile, după dumnezeiasca Scriptură, viind sub soare şi împreună mergând, 1-a 
întunecat pe el, precum dumnezeiescul Dionisie Areopagitul a şi văzut cu ochii săi împreună 
călătoria aceasta şi întunecarea, aflându-se în Heliopolis al Egiptului împreună cu Apolofan, şi 
învederat scrie pentru aceasta în trimiterea cea către Policarp. Acestea zic, aşa mai-nainte fiind 
cunoscute, vezi câte minuni au urmat şi câte legi ale firii s-au schimbat întru această lipsire mai 
presus de fire. 

- Că după legile firii, în vreme când este lună plină, cu neputinţă este a călători soarele 
împreună cu luna, fiindcă atunci se află amândoi luminătorii după potrivire, adică, dacă soarele 
se află la amiazăzi cea deasupra pământului şi la cel despre vârf mijlociu semn al cerului ce se 
numeşte zenit, luna se află drept după potrivire la cel de sub pământ mijlociu semn al cerului ce 
se numeşte nadir. Şi altfel. Asemenea şi dacă soarele se află la apus, luna se află la răsărit. însă 
la Răstignirea Domnului, legile acestea fireşti s-au schimbat şi s-au făcut împreună călătoria 
soarelui şi a lunii mai presus de fire şi preaslăvită. 

- Că, luna a păşit înainte şi într-un minut a luat douăsprezece ceasuri întregi. Că în 
minutul acela întru care se cădea să se afle la semnul cel de sub pământ nadir, ea s-a aflat la 
semnul cel mai deasupra pământului zenit fiindcă alergând cu nespusă şi mai neînţeleasă 
grăbnicie, pe dedesubt de mijlocul emisferei celei de sub pământ, până la cealaltă emisferă mai 
presus de pământ, a ajuns pe soare la mijlocul cerului, întru al şaselea ceas al zilei întru care S- 
a răstignit Domnul, şi aşa au călătorit împreună cu dânsul. . . 

...Şi amiazăzi cea luminată a Vinerii celei mari s-a făcut prea adânc miez de noapte. Şi 
cu urmare, întunecarea aceasta s-a făcut peste toată lumea şi peste tot locul... Pentru aceasta a 
zis cu glas împreună şi câte trei evangheliştii. Matei (XXVII, 46), Marcu, (XV, 33), şi Luca 
(XXIII, 44): «Şi întuneric se făcu preste tot pământul.» 

- Că, luna după ce a acoperit tot discul soarelui, a urmat împreună cu dânsul către apus, 
acoperindu-1 pe el trei ceasuri întregi, până la al nouălea ceas (ora 15-3) după cum 
dumnezeieştii evanghelişti zic: Matei, XXVII, 45, Marcu, XV, 33 şi Luca XXIII, 44. Adică, nu 
câte puţin puţin acoperindu-1 pe el, sau descoperindu- 1 , precum urmează la lipsirile cele fireşti, 
ci întocmai tot pe dânsul acoperindu-1 întru aceste trei ceasuri -12-15. Care este mai presus de 
fire şi preaslăvit. 

69 150 de capete fireşti, teologhiceşti, năravnice şi practice 

- Că, după ce luna trei ceasuri a acoperit pe soare, iarăşi 1-a descoperit, însă împotriva 
rânduielii celei fireşti. Căci când se face împreună călătorie firească şi întunecare a soarelui, 
partea adică cea dintâi a soarelui ce se va întuneca, aceia iarăşi întâi se luminează. Insă atunci 
partea adică cea întâi a soarelui ce s-a întunecat aceea pe urmă s-a luminat, şi iarăşi partea cea 
de pe urmă ce s-a întunecat aceea întâi s-a luminat. Pentru aceea scria către Policarp acest 
dumnezeiesc Dionisie pentru aceasta zicând: «Şi iarăşi nu dintru aceiaşi şi căderea şi curăţirea 
fâcându-se, ci din cea împotrivă după potrivire.» 

- Că, după ce luna a urmat împreună cu soarele către apus, acoperindu-1 pe el trei 
ceasuri până la al nouălea ceas (3) din zi, nu i-a urmat mai mult, nici n-a apus împreună cu 
dânsul, nu: Ci, lăsîndu-1 pe el acolo la locul cerului al ceasului al nouălea, ea s-a întors înapoi 
la răsărit. Şi până să treacă soarele depărtarea cerului a celor trei ceasuri, ce au rămas până să 
se săvârşească ziua şi să apuie, luna a grăbit şi cele nouă ceasuri le-a trecut în trei ceasuri, şi aşa 
când soarele s-a aflat la marginea apusului, luna s-a aflat după potrivire în cealaltă margine a 
răsăritului şi aşa s-au aşezat iarăşi amândoi luminătorii şi s-au arătat în rânduiala lor cea 
firească. Pentru care şi pentru aceasta scria lui Policarp, pasărea cerului Dionisie: «Şi iarăşi pe 
dânsa (adică pe lună) o vedem, de la al nouălea ceas (3) până seara la potrivirea soarelui stând 
cu preaslăvire. Adu-i aminte încă şi altceva lui (adică lui Apolofan) căci ştie că şi căderea 
aceasta de la răsărituri am văzut-o începându-se, şi până la marginea soarelui venind, apoi 
împotrivindu-se înapoi.» 

încât ca să semuim toate cele mai-nainte zise la Răstignirea Domnului, luna: 15 
cincisprezece ceasuri a păşit înainte, adică a mers înainte din drumul cel firesc şi din locul său, 
12 douăsprezece adică, până ce a venit din jos de semnul cerului de miazănoapte, şi a ajuns pe 
soare la semnul de miazăzi al acestuiaşi cer, şi 3 (trei) ceasuri întru care a urmat soarelui către 
apusuri, acoperindu-1 pe el, şi 9 ceasuri această lună a mers înapoi, întorcându-se înapoi la 
răsărit. Şi de aici luna o noapte şi o zi a ei a făcut atunci în 42 (patruzeci şi două) de ceasuri 
întregi. Şase adică ceasuri, pe care le avea luate de la apusul ei cel firesc, până ce a venit la 
mijlocul emisferei celei de sub pământ, iar 24 (douăzecişipatru), păşind înainte, precum am zis, 
şi iarăşi întorcându-se înapoi, iar 12 (douăsprezece) ceasuri, mergând de la răsărituri până la 
celălalt apus al ei şi împlinind lungimea nopţii, după fireasca sa rânduiala şi mişcare. 

Văzut-ai frate, câte minuni cuprinde întru sineşi o singură minune a lipsirii soarelui, care 
s-a făcut în vremea Răstignirii Domnului? Slăveşte de aici pe Hristos Cel ce S-a răstignit, care 
deşi cu Trupul spânzurat pe Cruce, dar cu dumnezeirea era Atotputernic şi lucra nişte minuni ca 
acestea, după cum zice acest Dionisie; în Trimiterea către Policarp: «Atâtea sunt cele mai 
presus de fire ale vremii celei de atuncea şi lui singur Hristos Celui a toate pricinuitor 
putincioase, care fac mari şi preaslăvite ale cărora nu este număr. Această minune mult 
minunată a lipsirii soarelui, cu de-amănuntul cercându-se a stătut de-ajuns a lui Dionisie, şi lui 
Apolofan, greci fiind să cunoască dumnezeirea lui Iisus Hristos. Că dumnezeiescul Dionisie 
aceasta privind-o mai-nainte a ghicit şi a zis: «Un Dumnezeu neştiut cu Trupul pătimeşte, 
pentru care totul s-a întunecat şi s-a clătit.» (Mihail Singhelul, în cuvântul de laudă cel către 
dânsul). Iar Apolofan cel ce a rămas grec™, mai-nainte a ghicit şi el, şi i-a zic dumnezeiescului 



Elin, adică păgân. 

Dionisie: «Acestea o bunule Dionisie, sunt schimbări ale dumnezeieştilor lucruri.» Adică 
acestea sunt schimbări ale dumnezeieştilor lucruri, după Pahimer. Că se va schimba 
înşelăciunea întru adevăr, întunericul în lumină, moartea în viaţă, omul se va face Dumnezeu şi 
cele asemenea acestora. Lipsirea aceasta o arată şi din greci Flegon scriitorul de ani, în 13 al 
cronografilor. Şi din cei vechi dintru ai noştri, African în 5 al cronografilor. Şi Eusebiu Pamfil. 
Şi din cei de pe urmă dumnezeiescul Maxim Pahimerul, Ghenadie Şcolarul, Nichifor Teotoche 
şi Corderie Iezuitul în cărţile cele de curând date la iveală în două volume ale Sfântului 
Dionisie. Insă nu aşa de limpede aceasta au spus-o. Iar Domnului nostru Iisus Hristos, Celui ce 
prin o minune ca aceasta şi-a făcut cunoscută dumnezeirea Sa şi a încredinţat-o, fie-I slavă şi 
stăpânire în veci. Amin." 71 

Minunea lui Iisus Navi 

Sfântul Iustin Martirul: „Acesta, după ce a fost numit Iisus (Iosua), şi după ce a primit putere 
de la Duhul Sfânt, a făcut ca soarele să stea pe loc.'" 12 

„Şi iarăşi, când acest ţinut ţi s-a dat cu aşa mare arătare a puterii, încât mărturiseşti că 
soarele s-a oprit în cer la porunca aceluia numit Iisus (Iosua), şi nu a coborât timp de 36 de 
ore, ca şi celelalte minuni lucrate pentru tine cu timp şi fără timp..." 73 

Sfântul Ipolit Romanul: „Şi iarăşi, când Iisus fiul lui Navi se lupta cu amoreii, când 
soarele se apleca spre asfinţit şi bătălia se ţinea strâns, Iisus, fiind cu grijă ca păgânii să nu 
scape la căderea nopţii, a strigat zicând: "să stea soarele spre Gavaon şi luna despre valea 
Aialonuluf până când îi voi birui pe aceştia. Iar soarele şi luna au stat nemişcaţi, la locurile 
lor, astfel că ziua aceea fost de 24 de ore. 14 " 15 

Fericitul Ieronim: „Iisus, fiul lui Navi, a cerut soarelui şi lunii să se oprească, iar oastea 
biruitoare şi-a prelungit postul cu mai mult de o zi ," 76 

Tertulian: „Credem noi că Iisus fiul lui Navi, când se lupta cu amoreii, a dejunat în acea 
zi în care a poruncit înseşi stihiilor să stea la strajă? Soarele a "stat" în Gavaon, iar luna la 
Aialon; soarele şi luna "au stat cu starea (în strajă) până când poporul a nimicit pe vrăjmaşii 
săi, şi soarele a stat în mijlocul cerului 77 ." Mai mult, când soarele a apornit către apusul său la 
sfârşitul zilei, n-a mai fost o astfel de zi nici înainte şi nici după aceea în perioada aceasta 
(desigur (nici o zi) atât de lungă), "ca să asculte Domnul (spune scriitorul) de cuvântul 



71 Războiul nevăzut 

72 Dialog cu iudeul Trifon, CXIII. 



73 Dialog cu iudeul Trifon, CXXXII. 

74 E vorba desigur de o zi lumină. Au urmat cele 8 ore ale nopţii, total 32 de ore. 

75 Fragmente, I, Cuvânt la Iezechia. 

76 împotriva lui Jovinian, 2. 

77 Adică la amiază. 

omului..." - (un om care) să fim încredinţaţi că era o pereche a soarelui, stăruind la fel de 
multă vreme în împlinirea datoriei - o strajă mai lungă şi decât târziul." 78 

Sfântul Ambrozie cel Mare: „De bună seamă el s-a învrednicit a fi un bărbat în stare să 
oprească curgerea râului, şi care să poată spune: "Stai soare, " şi să întârzie noaptea lungind 
ziua, ca să fie mărturie biruinţei sale._ 

De ce? Iată, o binecuvântare ce nu i s-a dat lui Moise, ci doar acela singur a fost ales să 
conducă poporul în tărâmul făgăduinţei. Aşa om a fost, mare în minunile pe care le-a făcut cu 
credinţa, mare şi în biruinţele sale. Lucrările lui Moise au fost mai înalte, ale lui (Iisus al lui 
Navi) au adus mai mari reuşite. 

Fiecare din aceştia cu ajutorul harului dumnezeiesc s-au ridicat deasupra tuturor 
măsurilor omeneşti. Unul a poruncit mării iar celălalt cerului." 79 

Fericitul Augustin: „Dar noi citim în dumnezeieştile cărţi că însuşi soarele s-a oprit 
când un bărbat sfânt, Iisus al lui Navi, a cerut aceasta lui Dumnezeu, până când bătălia pe 
care o începuse se va încununa cu biruinţă... 

„Cine altul decât Iisus al lui Navi a despărţit apele Iordanului pentru ca poporul să treacă 
mai departe, şi prin rugăciunea fierbinte către Dumnezeu a oprit şi ţintuit soarele din mişcarea 
saT?" 

„Aşadar, nimeni să nu-mi spună că timpurile sunt mişcările corpurilor cereşti, pentru că 
odată, când soarele se oprise după dorinţa cuiva, ca să termine un război victorios, soarele 
stătea, dar timpul mergea. In adevăr, acea luptă a fost purtată şi terminată în spaţiul său de 
timp, care să-ifie de ajuns..."* 1 

Sfântul Ioan Gură de Aur: „Luaţi aminte cât preţuieşte acest drept. Iisus al lui Navi a 
spus: "să stea soarele spre Gavaon şi luna despre valea Aialonului" şi a fost aşa. Acum să vină 
toată lumea, sau 2-3 lumi, sau 4, sau 10, sau 20 de lumi, şi să-i punem să spună şi să facă 
aceasta; şi nu vor fi în stare s-o facă. Dar prietenul lui Dumnezeu a poruncit zidirilor 
Prietenului său, sau L-a rugat fierbinte pe Prieten pentru robi, şi apoi a poruncit acestora. Vezi 
tu că aceste zidiri sunt pentru slujirea menită lor? Aceasta a fost mai mare decât [minunile]_ lui 
Moise. (întreb) De ce? Pentru că nu e totuna să porunceşti mării sau [zidirilor] celor cereşti. 
Căci şi aceeea a fost cu adevărat ceva măreţ, şi chiar foarte, dar cu toate acestea nuicidecum la 
fel cu [cealaltă] Pentru ce? Numele lui Iosua [IISUS], a fost un tip. Pentru aceasta, şi chiar 
pentru acest nume, zidirea i s-a închinat. Şi atunci ce? Nu au mai fost oameni numiţi Iisus? [ba 
da]; dar acesta a fost numit astfel pentru faptele sale, căci se numea Osea. Deci i s-a schimbat 
numele: a fost o predicţie şi o proorocire. El a adus poporul în tărâmul făgăduinţei, aşa cum a 



78 Despre Post, X. 

79 îndatoririle clerului, cartea II, XX, 99. 

80 Tratate, XCI, Ch XV, 24-25, 2. 

81 Confesiuni, Cartea XI, XXIII, 30. 

făcut IISUS la cer, nu Legea; după cum n-o făcuse nici Moise [să îi ducă acolo], ci a rămas 
afară." 82 

Sf. Antim Ivireanul: „Iar să vedeţi şi alta, lucru mai minunat acestor mici. Au rămas 
toată zidirea uimită când Iisus al lui Navi au poruncit soarelui să stea pre cer nemişcat, până 
va birui pre vrăjmaşii lui; dară cu cât mai vârtos socotiţi că s-ar minuna când acelaşi Iisus ar 
zice soarelui, nu să stea nemişcat pre cer, ci să se pogoare din cer pre pământ." (Didahii) 

Minunea vindecării regelui Iezechia 

Sfântul Ipolit Romanul: „Când Iezechia, regele Iudeii era încă bolnav şi plângea, a venit la el 
îngerul şi i-a zis: "Am văzut lacrimile tale şi ţi-am auzit glasul. Iată, îţi mai adaug 15 ani. Şi 
acest semn îţi va fi de la Domnul: Iată, întorc înapoi umbra treptelor din casa tatălui tău, prin 
care soarele coboară, 10 trepte prin care umbra se va întoarce", astfel încât ziua să fie de 32 
de ore. Căci atunci când soarele şi-a împlinit crugul său la ceasul X 83 , să se întoarcă înapoi... 
Iar pe vremea lui Iezechia luna s-a întors de asemenea odată cu soarele, ca să nu fie nici o 
ciocnire între cele două stihii cereşti, prin purtarea lor una faţă de cealaltă potrivnic legii. Iar 
Merodah Caldeanul, regele Babilonului, fiind lovit de uimire în acel timp, căci el se 
îndeletnicea cu ştiinţa citirii stelelor şi măsura cu grijă mersul acestor corpuri - învăţând cauza 
acestuia, a trimis o scrisoare şi daruri lui Iezechia, întocmai cum cei trei crai au făcut lui 
Hristos." 84 

„Noi găsim în tâlcuirile celor din vechime, că acea zi avea 32 de ceasuri. Căci atunci 
când soarele şi-a împlinit crugul său şi a ajuns la ceasul X, iar umbra a coborât cu zece trepte 
în casa templului, soarele s-a întors înapoi cu 10 trepte, după cuvântul Domnului, şi astfel s-au 
făcut 20 de ore. Şi iarăşi, soarele şi-a împlinit mersul său propriu, după legea de obşte, şi a 
ajuns la asfinţit. Aşa s-au făcut 32 de ore." 85 

Fericitul Augustin: „Dar noi citim în dumnezeieştile cărţi că însuşi soarele s-a oprit 
când un bărbat sfânt, Iisus al lui Navi, a cerut aceasta lui Dumnezeu, până când bătălia pe 
care o începuse se va încununa cu biruinţă; şi chiar s-a întors, că făgăduinţa celor 15 ani 
adăogiţi vieţii regelui Iezechia au putut fi pecetluiţi de această măreaţă faptă. Dar aceste 
minuni ce s-au înfăptuit prin vrednicia acelor sfinţi bărbaţi, chiar când potrivnicii noştri le cred, 
ei le atribuie vrăjitoriei; astfel Virgiliu, în versurile pe care le-am adus înainte, atribuie puterii 
vrăjilor vorbelor: "întoarce râurile spre izvoarele lor, şi fă stelele să-şi uite mersul lor." 86 

Sfântul Ioan Casian: „El era bărbatul care, după ce Domnul a hotărât sfârşitul vieţii 
sale şi ziua morţii, a izbândit printr-o singură rugăciune să-şi lungească zilele vieţii cu 15 ani, 

82 Omilia la Epistola către evrei, Omilia VIII. 
83 0ra4p.m. (16) 

84 Fragmente, I, Cuvânt la Iezechia. 

85 Fragmente, III, Cuvânt la Iezechia. 

86 Cetatea lui Dumnezeu, XXI, 8. 

soarele întorcându-se cu zece trepte, pe care le străbătuse deja în drumul său către asfinţit, iar 
prin întoarcerea sa împrăştiind acele linii pe care umbra care urma drumul său le închipuise 
deja, şi prin aceasta dând două zile într-una întregii lumi, printr-o minune înfricoşată potrivnică 
legilor statornice ale firii. Şi totuşi, după semne atât de mari şi de necrezut, după dovezi atât de 
uriaşe ale bunătăţii sale, auzi cum Scriptura povesteşte cum a fost nimicit de înseşi izbânzile 
sale." 87 

Sfântul Ioan Gură de Aur: „Iar ceea ce s-a petrecut în vremile mai târzii a fost arareori 
şi după ceva timp; de pildă, când soarele a stătut din drumul său şi a luat-o înapoi. Iar acest 
lucru se poate vedea că s-a întâmplat şi în cazul nostru. Căci chiar în timpul generaţiei noastre, 
în cazul celui ce i-a întrecut pe toţi în ateism, mă gândesc la Iulian, multe ciudăţenii s-au 
petrecut. Astfel când iudeii încercau să-şi ridice templul din Ierusalim din nou, a izbucnit un foc 
din temelii, şi i-a împiedicat cu totul de la aceasta." 88 

„Iarăşi, proorocul Isaia a făcut ca sub domnia lui Iezechia soarele să dea înapoi zece 
trepte..." 89 

Sfântul Chirii al Ierusalimului: „Şi acela, care nu mai nădăjduia să trăiască din cauza 
vorbei prooroceşti, şi-a adăugat 15 ani la viaţa sa, iar ca semn soarele s-a întors înapoi din 
crugul său. Iată, de dragul lui Iezechia soarele s-a întors înapoi dar pentru Hristos el s-a 
întunecat, fără să dea înapoi ci îndurând eclipsa, şi prin aceasta arătând deosebirea dintre ei, 
adică dintre Iezechia şi Iisus." 90 



87 12 cărţi despre Instituţii, XI, 10. 

88 Omilii la Matei, Omilia IV. 

89 Omilia la Epistola către antiohieni, Omilia X. 

90 Cateheze baptismale, II, 15. 

